Христо Ботев
Послание
На св. Търновски

chitanka.info

Святи владико! Пастир народен!

Днес тебе песен пея за слава

и казвам, отче, ти си достоен

не за епрахия — за държава.

Но като човек религиозен,

искам да зная — ще знаем двама —

де е и нашът попец опопен —

в черковата ли, или в хамама?

Защото, отче, в село приказват,

че в Ески Захра кога си ходил,

дърво ли, поп ли — това не знаят —

на баните си го уж опопил.

Печатано е за първи път във в. „Будилник“, год. I, бр. 3 от 20 май 1873 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.